Sukhoj Su-57

Sukhoj Su-57 er et femte generasjons jagerfly under utvikling i Russland for det russiske flyvåpenet. Da programmet startet var det kjent som Sukhoj PAK FA (russisk: ПАК ФА) hvor PAK FA står for Perspektivnyj Aviatsionnyj Kompleks Frontovoj Aviatsii (Перспективный авиационный комплекс фронтовой авиации på russisk) som betyr noe som «fremtidig luft kompleks for taktiske flyvåpen». T-50 ble så navnet på prototypen utviklet av Sukhoj for PAK FA-programmet. Flytypen bygges av et konsortium ledet av Sukhoj. Det er ment at Su-57 skal erstatte MiG-29 og Su-27 i russisk tjeneste. India er med på prosjektet.

 Historie 
MiG-MFI

Historien til PAK FA går tilbake til Mikojan-Gurevitsj MiG-39/1.42 MFI-prosjektet. Det var opprinnelig bestemt at MiG-39 (en forbedring av MiG-35) skulle bli Russlands svar på amerikanske F-22. Slik gikk det imidlertid ikke. Planen ble lagt på is, og det hele utviklet seg til et forskningsprosjekt med et stk eksperimentfly i stedet. Navnet på prosjektet ble også endret, først til 1.42 MFI, og deretter til 1.44 MFI. Dette prosjektet blir vanligvis forkortet til MiG-MFI.

MiG-MFI som skulle blitt et eget masseprodusert fly, ble i stedet russernes svar på amerikanernes "advanced tactical fighter"-program, som i sin tid ledet til F-22.

Su-47


I 1997 ble ytterligere et eksperimentfly laget, med denne gang fra Sukhoj. Det fikk navnet Su-47. Flyet var ment til å vise hva slags teknologi et moderne 5. generasjons jetjagerfly kunne og burde ha.

Sukhoj får oppdraget
I 2002 ble det besluttet at Sukhoj skulle få oppdraget med å masseprodusere Russlands 5. generasjons jagerfly. Den fikk nummeret Sukhoj T-50. PAK FA skal benytte seg av teknologi fra både MiG-MFI og Su-47.

Flyet ble testet første gang 29. januar 2010.E24.no - Første testflyging av nytt russisk jagerfly. Lest 29. januar 2010, har bilde

India
India ble tilbudt å være med på PAK FA allerede i 2001. Etter lange forhandlinger sa de nei i 2005, men ombestemte seg og sa ja til å delta i 2007. Dette prosjektet heter Sukhoj/HAL FGFA.

 Egenskaper 
Det har vært spekulert i om flyet kan være et forsøkfartøy for såkalt «Plasma Stealth» teknologi, og at en plasmasky-generator etter sigende skal være installert om bord. Denne generatoren danner en plasmasky rundt flyet, og skal dermed hindre at flyet blir oppdaget på radar. Det finnes imidlertid ikke informasjon tilgjengelig som kan bekrefte at slik teknologi faktisk fungerer.

 Spesifikasjoner (T-50) 
 Tekniske dataBalous, Miroslav, Suchoj T-50. Letectví a kosmonautika. 2010, tall 3, s. 47, ISSN 0024-1156.  Mannskap 1 Lengde 19,80 m  Vingespenn 14,00 m Høyde 4,80 m Vekt (uten last) 18 000 kg Vekt (maksimalt) 35 000 kg  Motor 2 × Saturn AL-41F1-117 (2 × 147 kN med etterbrenner)  Ytelser  Maksimal hastighet M=2,3 Marsjfart M=1,3 Rekkevidde 3 000 km Bevæpning Maskinkanoner 1 × GŠ-30-1, 30 mm

 Se også 
 Relaterte prosjekter:j
 Sukhoj/HAL FGFA
 Mikojan-Gurevitsj MiG-39/1.42 MFI
 Sukhoi Su-35S
Lignende fly:
 Chengdu J-20
 Lockheed Martin F-22 Raptor
 Lockheed Martin F-35 Lightning II

 Referanser 

 Eksterne lenker 
 Sukhoj

Kategori:Jagerfly
PAK FA
Kategori:Stealthfly
Kategori:Tomotors jetdrevne luftfartøy